VL กำไรปี 62 โต 32% รับรายได้บริการขนส่งเพิ่ม พร้อมปันผล 0.02 บ.
VL กำไรปี 62 โต 32% แตะ 80.76 ลบ. จากปีก่อน 61.01 ลบ. รับรายได้บริการขนส่งเพิ่ม พร้อมปันผล 0.02 บ. XD 28 เม.ย.63 จ่าย 20 พ.ค.63
VL กำไรปี 62 โต 32% แตะ 80.76 ลบ. จากปีก่อน 61.01 ลบ. รับรายได้บริการขนส่งเพิ่ม พร้อมปันผล 0.02 บ. XD 28 เม.ย.63 จ่าย 20 พ.ค.63
24 ก.พ. 2563

บริษัท วี.แอล.เอ็นเตอร์ไพรส์ จำกัด (มหาชน) หรือ VL รายงานผลการดำเนินงานประจำปี 2562 (รวมบริษัทย่อย) สิ้นสุดวันที่ 31 ธ.ค. 2562 ดังนี้

โดยผลการดำเนินงานประจำปี 2562 มีกำไรเพิ่มขึ้น เนื่องจากบริษัทมีรายได้ค่าบริการขนส่งจำนวน 712.09 ล้านบาท เพิ่มขึ้น 2.51% จากปีก่อน เนื่องจากช่วงปลายปี 2561 มีการต่อเรือเสร็จ 1 ลำ และในปี 2562 รับรู้รายได้เต็มปี รวมทั้งมีต้นทุนค่าบริการขนส่งในปี 2562 เป็นจำนวน 527.33 ล้านบาท ลดลง 3.24% จากปีก่อน เนื่องจากมีการบริหารจัดการทางด้านต้นทุนได้อย่างมีประสิทิภาพ
ขณะเดียวกันบริษัทยังประกาศปันผลงวดดำเนินงานวันที่ 1 ม.ค. 2562 ถึงวันที่ 31 ธ.ค. 2562 เป็นเงินสด 0.02 บาทต่อหุ้น กำหนดขึ้นเครื่องหมาย XD วันที่ 28 เม.ย.2563 และกำหนดจ่ายเงินปันผลวันที่ 20 พ.ค.2563